
Skradin, X.X. 2026.g.


	Na temelju članka 34. Statuta Grada Skradina („Službeni vjesnik Šibensko-kninske županije“ broj 3/21, 15/22 i 29/23 ) Gradsko vijeće Grada Skradina na ___ sjednici održanoj X.X. 2026. donijelo je
PRAVILNIK 
o dodjeli stipendija studentima s područja Grada Skradina

I. OPĆE ODREDBE

Članak 1. 
(1) Ovim Pravilnikom uređuju se opći uvjeti, način i postupak dodjele stipendija, kriteriji za dodjelu stipendija te druga pitanja koja se odnose na prava i obveze korisnika stipendija – studenata s područja Grada Skradina koji u Republici Hrvatskoj studiraju u redovitom statusu na sveučilišnom prijediplomskom studiju, sveučilišnom diplomskom studiju, sveučilišnom integriranom prijediplomskom i diplomskom studiju, stručnom kratkom studiju, stručnom prijediplomskom studiju ili stručnom diplomskom studiju.
(2) Studentom u smislu ovog Pravilnika smatra se osoba koja je upisana u redovitom statusu na jedan od studija iz stavka 1. ovoga članka koji se izvodi na javnom visokom učilištu u Republici Hrvatskoj.
(3) Izrazi koji se koriste u ovom Pravilniku, a imaju rodno značenje, koriste se 
neutralno te se odnose jednako na ženski i muški rod.


Članak 2.
(1) Sredstva za isplatu stipendija osiguravaju se u Proračunu Grada Skradina.
(2) Gradonačelnik za svaku akademsku godinu posebnom odlukom utvrđuje visinu mjesečnog iznosa stipendije, ukupan broj stipendija te broj stipendija koje se dodjeljuju studentima pojedine godine studija, sukladno osiguranim sredstvima u Proračunu Grada.
(3) Ako za pojedinu godinu studija nema dovoljnog broja kandidata koji ispunjavaju uvjete za dodjelu stipendije, neiskorišteni broj stipendija može se rasporediti studentima drugih godina studija, sukladno ostvarenim bodovima i Konačnoj bodovnoj listi.

Članak 3.
(1) Pravo na stipendiju mogu ostvariti studenti  studija s područja Grada Skradina, koji u Republici Hrvatskoj studiraju u redovitom statusu na sveučilišnom prijediplomskom studiju, sveučilišnom diplomskom studiju, sveučilišnom integriranom prijediplomskom i diplomskom studiju, stručnom kratkom studiju, stručnom prijediplomskom studiju ili stručnom diplomskom studiju ako ispunjavaju sljedeće uvjete i kriterije: 
· ako su državljani Republike Hrvatske s prebivalištem na području Grada Skradina od najmanje godinu dana od dana podnošenja zahtjeva za stipendiju,
· ako imaju status redovnog studenta, a nemaju odobrenu stipendiju ili kredit po drugoj osnovi
· ako po prvi put upisuju godinu studija.
(2) Studenti koji ostvaruju dohotke s osnove radnog odnosa ne ostvaruju pravo na 
stipendiju. 
Članak 4.
(1) Studentima se odobravaju stipendije za jednu akademsku godinu i to za 10 mjeseci 
u godini, odnosno od 1. listopada do 31. srpnja akademske godine.
(2) Isplata stipendije obavlja se preko žiro/tekućeg računa jedne od poslovnih banaka.	

II. POSTUPAK ZA DODJELU STIPENDIJE

Članak 5.
(1) Postupak dodjele stipendija provodi Jedinstveni upravni odjel, u pravilu početkom 
nove akademske godine, ali se može provoditi i tijekom akademske godine.

           (2) Jedinstveni upravni odjel obvezuje se osobne podatke prikupljene u postupku dodjele stipendija obrađivati u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), Zakonom o provedbi Opće uredbe o zaštiti podataka („Narodne novine“, broj 42/18) te drugim važećim propisima kojima se uređuje zaštita osobnih podataka.

Članak 6.
(1) Stipendije se dodjeljuju na osnovu provedenog Javnog natječaja za dodjelu 
stipendija studentima (u daljnjem tekstu: Natječaj).
(2) Natječaj raspisuje Gradonačelnik, a sukladno odluci o broju i visini mjesečnog 
iznosa stipendije iz članka 2. ovog Pravilnika.


Članak 7.
(1) Natječaj iz članka 6. ovog Pravilnika objavljuje se na Oglasnoj ploči i web
 stranici Grada Skradina.
(2) Natječaj sadrži:
· opće uvjete i kriterije za dodjelu stipendija,
· broj i vrste stipendija koje će se dodijeliti,
· visinu mjesečne stipendije, vrijeme na koje se dodjeljuje stipendija,
· naziv i adresu tijela kojem se podnose prijave,
· rok u kojem se podnose prijave na natječaj,
· popis dokumenata i/ili elektroničkih zapisa koje je potrebno priložiti,
· druge podatke od interesa za podnositelja zahtjeva za stipendiju odnosno od značenja za uredno provođenje postupka za dodjelu stipendija.
(3) Prijava za dodjelu stipendije podnosi se na propisanom obrascu na način i u roku 
koji je utvrđen Natječajem.

Članak 8.
Uz prijavu za stipendiju studenti upisani u 1. godinu studija prilažu presliku završne srednjoškolske svjedodžbe i rezultate državne mature te potvrdu o redovnom upisu u 1. godinu studiju, a studenti upisani u višu godinu studija potvrdu o redovnom upisu u višu godinu studija, kao i ostalu dokumentaciju određenu objavljenim javnim natječajem.




Članak 9.
(1) Prijave za dodjelu stipendije razmatra i boduje Povjerenstvo za dodjelu stipendija (u daljnjem tekstu: Povjerenstvo) koje imenuje Gradonačelnik posebnim rješenjem za svaku akademsku godinu.
(2) Povjerenstvo ima predsjednika i dva člana.
(3) O radu Povjerenstva vodi se zapisnik.


Članak 10.
(1) Nakon isteka roka za podnošenje prijava, Povjerenstvo pristupa razmatranju
 pristiglih prijava i njima priložene dokumentacije.
(2) Ukoliko se utvrdi da je neka prijava nepotpuna ili sadrži dokumentaciju koja nije 
valjana, pozvat će se podnositelja da je dopuni i ispravi u roku koji ne može biti dulji od 3 dana od dana prijema poziva za dopunu, odnosno ispravak.
(3) Ukoliko se utvrdi da je prijava nepravovremena ili ukoliko se podnositelj ne 
odazove u roku određenom za dopunu ili ispravak nepotpune ili nevaljale isprave, 
prijava se odbacuje rješenjem Jedinstvenog upravnog odjela.
(4) Pravovremene i potpune prijave boduju se primjenom kriterija utvrđenih ovim 
Pravilnikom.

Članak 11.
(1) Po završenom bodovanju Povjerenstvo sastavlja Bodovnu listu prvenstva, koja sadrži zasebne tablične prikaze kandidata prema godinama studija. Kandidati se rangiraju u odnosu na ostale kandidate upisane u istu godinu studija.
(2) Bodovna lista objavljuje se na Oglasnoj ploči i web stranici Grada.
(3) Na objavljenu Bodovnu listu iz stavaka 1. i 2. ovoga članka može se izjaviti pisani prigovor gradonačelniku u roku od 8 dana od dana njezine objave. Gradonačelnik razmatra prigovore te svojom odlukom utvrđuje Konačnu bodovnu listu.
(4) Sukladno Konačnoj bodovnoj listi iz stavka 3. ovoga članka, Jedinstveni upravni odjel donosi pojedinačno rješenje za svakog kandidata obuhvaćenog Konačnom bodovnom listom.
(5) Na donošenje rješenja iz stavka 4. ovoga članka primjenjuju se odredbe Zakona o općem upravnom postupku.
(6) Protiv rješenja iz stavka 4. ovoga članka može se izjaviti žalba nadležnom upravnom tijelu Šibensko-kninske županije.
(7) Po izvršnosti rješenja kojim je studentu odobrena stipendija, Ugovor o dodjeli stipendije u ime Grada potpisuje gradonačelnik. 

Članak 12.
Na temelju podataka o ranije odobrenim stipendijama i zaključenim ugovorima o 
dodjeli stipendije, o kojima evidenciju i kontrolu vodi Jedinstveni upravni odjel Grada Skradina, gradonačelnik odlukom utvrđuje popis studenata koji ostvaruju pravo na stipendiju Grada bez ponavljanja natječajnog postupka.




III. KRITERIJI ZA DODJELU STIPENDIJE

Članak 13.
(1) Odabir kandidata za dodjelu stipendija obavlja se po sljedećim kriterijima:

a) Opći uspjeh u prethodnoj godini školovanja/studiranja
b) Upisana godina studija
c) Sudjelovanje na natjecanjima
c.1. Županijsko natjecanje
c.2. državno natjecanje
c.3. međunarodno natjecanje
c.4. osvojene nagrade
d) posebne okolnosti.

a) Opći uspjeh


	PROSJEK OCJENA
	BODOVI

	do 2,99
	      10

	3,00-3,49
	      60

	3,50-4,00
	      70

	4,01-4,49
	      80

	4,50-4,90
	      90

	4,91-5,00
	    100














	   DRŽAVNA MATURA
	

	USPJEH
	BODOVI
Osnovna razina
	BODOVI
Viša 
razina

	
DOVOLJAN
	     10
	20

	
DOBAR
	
     20
	
30

	
VRLO DOBAR
	
     30

	
40


	
ODLIČAN
	     
     40
	
50




b) Upisana godina studija:

· Druga godina					40 bodova
· Treća godina					50 bodova
· Četvrta godina				60 bodova
· Peta i šesta godina 				70 bodova


c) Sudjelovanje na natjecanjima:

1. Županijsko natjecanje
Osvojeno mjesto:                                        Bodova
1.                                                                   15
2.                                                                   10  
3.                                                                     5
            2. Državno natjecanje
            Osvojeno mjesto:			         Bodova
1.                                                                   20
2.                                                                   15
3.                                                                   10
Sudjelovanje                                                     5       


3. Međunarodno natjecanje:
Osvojeno mjesto:			         Bodova	  
1.                                                                   30
2.                                                                   20
3.                                                                   15
Sudjelovanje                                                   10


Sudjelovanje na natjecanjima boduje se samo ako su natjecanja verificirana od strane Ministarstva znanosti i obrazovanja, nadležnih institucija, ustanova i udruga ili relevantnih međunarodnih institucija, a uzima se u obzir sudjelovanje i plasman u prethodnoj godini školovanja.


4. Osvojene nagrade:                             
      Bodova:

· Nagrada Fakulteta			           15
· Nagrada Sveučilišta			           20
                

d) Posebne okolnosti:
· podnositelj zahtjeva bez oba roditelja				20 bodova
· podnositelj zahtjeva bez jednog roditelja, odnosno podnositelja 
zahtjeva uzdržava samohrani/razvedeni roditelj			10 bodova
· oba nezaposlena roditelja najmanje 6 mjeseci u tekućoj godini	20 bodova
· podnositelj zahtjeva čija su oba roditelja korisnici zajamčene 
minimalne naknade Hrvatskog zavoda za socijalni rad		20 bodova
· podnositelj zahtjeva član obitelji HRVI-a ili dijete poginulog
hrvatskog branitelja iz Domovinskog rata				15 bodova
· podnositelj zahtjeva u čijem domaćinstvu živi troje ili više
djece do 18 godina  života 						15 bodova
· za svakog člana uže obitelji podnositelja zahtjeva koji se nalazi 
na redovnom studiju izvan mjesta prebivališta			10 bodova
· podnositelj zahtjeva osoba s invaliditetom				20 bodova
· podnositelj zahtjeva u čijem domaćinstvu živi član obitelji
kojem je utvrđena invalidnost od 50% i više				10 bodova.

(2) Okolnosti iz stavka 1. točke d) podnositelj zahtjeva dokazuje odgovarajućim 
ispravama.

Članak 14.
(1) U slučaju da dva ili više podnositelja zahtjeva unutar iste godine studija ostvare isti broj bodova, prednost ima kandidat koji ostvari veći broj bodova po redoslijedu kriterija za bodovanje utvrđenih člankom 13. ovoga Pravilnika.
(2) Ako student koji je ostvario pravo na dodjelu stipendije sukladno rješenju iz članka 11. stavka 4. ovoga Pravilnika tijekom akademske godine odustane od stipendije Grada, stipendija se dodjeljuje prvom sljedećem kandidatu prema redoslijedu utvrđenom u tabličnom prikazu Bodovne liste prvenstva za istu godinu studija.
(3) Ako u tabličnom prikazu Bodovne liste prvenstva za tu godinu studija nema sljedećeg kandidata koji ispunjava uvjete za dodjelu stipendije, stipendija se može dodijeliti kandidatu druge godine studija sukladno odredbama članka 2. ovoga Pravilnika kojima je uređena preraspodjela neiskorištenih stipendija.

Članak 15.
(1) Gradonačelnik može za svaku studijsku godinu posebnom odlukom odrediti studije 
koji obrazuju kadrove za područja od posebnog interesa za Grad Skradin i za te studije odrediti dodatne bodove.
(2) Gradonačelnik studije iz prethodnog stavka ovog članka boduje u rasponu od 20 do 40 
bodova.
(3) Odluka o bodovanju deficitarnih studija temelji se na preporuci HZZ-a te potrebama
gospodarskih subjekata i ustanova.
	

IV. UGOVOR O DODJELI STIPENDIJE

Članak 16.
Prava i obveze između studenta (dalje u tekstu: Stipendist) kojemu je odobrena 
stipendija i Grada utvrđuju se Ugovorom o dodjeli stipendije (dalje u tekstu: Ugovor), koji potpisuju gradonačelnik i Stipendist. 


Članak 17.

(1) Ugovor o stipendiranju sadrži:
 - ugovorne strane, njihove zastupnike i adresu,
 - naziv i mjesto obrazovne ustanove,
 - program, odnosno naziv zvanja ili zanimanja za koje se obrazuje Stipendist, 
 - visinu, način i rokove isplate stipendije,
 - način rješavanja međusobnih prava, obveza i spornih slučajeva, osobito:  način kontrole  
   korištenja stipendije,  naznaku sankcija koje nastupaju za stipendista ako uspješno ne završi  
   akademsku godinu ili odustane od daljnjeg školovanja (obustava isplate stipendije, raskid  
   ugovora), 
 - mjesto i nadnevak sklapanja ugovora, potpise ugovornih strana odnosno njihovih zastupnika   
   kao i ostale elemente ugovora bitne za uredno provođenje Ugovora. 
(2) Za ono što ne bude posebno određeno ugovorom o dodjeli stipendije, stavit će se naznaka kako će se primjenjivati odredbe ovog Pravilnika i važećih zakona.
 (3) Sve promjene ugovornog odnosa moraju biti sastavljene u pisanom obliku kao dodatak osnovnom ugovoru.

Članak 18.
(1) Stipendist Grada Skradina dužan je izvršavati svoje obveze sukladno sklopljenom 
Ugovoru o dodjeli stipendije.
(2) Kao dokaz o ispunjavanju ugovorne obveze Stipendist je dužan Jedinstvenom 
upravnom odjelu Grada Skradina redovito dostavljati potvrde o redovnom upisu u narednu akademsku godinu najkasnije do 31. listopada tekuće godine ili potvrdu (uvjerenje/diplomu) o završenom studiju. 

Članak 19.
Stipendist je dužan pisanim putem izvijestiti Grad putem Jednistvenog upravnog odjela o svakoj promjeni osobnih podataka ili statusa studenta o ostvarivanju pravu na isplatu stipendije od drugog stipenditora te o drugim relevantnim činjenicama koje utječu na izvršenje odredaba Ugovora, u roku od 15 dana od nastanka promjene te dostaviti odgovarajuću dokumentaciju. 

[bookmark: _Hlk23340198]Članak 20.
 Promjena prebivališta izvan Grada Skradina uvjetuje gubitak prava na daljnju isplatu
stipendije. Sa Stipendistom se raskida Ugovor, bez obveze povrata dobivenih sredstava. 
[bookmark: _Hlk23340599]
Članak 21.
(1)  Početkom svake akademske godine, Jedinstveni upravni odjel Grada Skradina obavlja
reviziju odobrenih stipendija i zaključenih ugovora o dodjeli stipendije.
(2) Ako se tijekom revizije iz stavka 1. ovog članka utvrdi  kako Stipendist ne ispunjava 
uvjete za daljnju isplatu stipendije, isplata stipendije bit će mu obustavljena.
(3) O obustavi isplate stipendije nakon revizije iz stavka 1. ovog članka Jedinstveni 
upravni odjel Grada Skradina izdaje rješenje po službenoj dužnosti.
(4) Protiv rješenja o obustavi isplate stipendije Stipendist može izjaviti žalbu 
nadležnom upravnom tijelu županije.

Članak 22.
(1) Iznimno od odredbi iz prethodnog članka ovog Pravilnika, u opravdanim 
slučajevima, Gradonačelnik može na zahtjev Stipendista i na prijedlog Jedinstvenog upravnog odjela Grada Skradina odlučiti da Stipendistu pravo na stipendiju miruje do ponovnog upisa u narednu akademsku godinu, uzimajući u obzir materijalne, socijalne, zdravstvene i druge opravdane razloge Stipendista (trudnoća, rodiljni dopust, bolest, međunarodna razmjena studenata i sl.).
(2) Stipendist može pravo mirovanja ostvariti najviše jednom tijekom studija.


Članak 23.
(1) Sa studentom koji u tijeku iste akademske godine nastavlja studij na visokom učilištu 
u inozemstvu na istoj razini studija, ukoliko sudjeluje u programu mobilnosti i međunarodne razmjene studenata, ako je upućen ili mu je omogućeno od strane visokoobrazovne ustanove u Republici Hrvatskoj da u inozemstvu nastavi studij, obavi stručnu praksu, izradi diplomski/magistarski rad odnosno završi studij, ne raskida se ugovor o dodjeli stipendije.
(2) Student iz stavka 1. nije dužan izvršiti povrat stipendije Grada, ni u slučaju da ostvari pravo na stipendiju po drugoj osnovi na temelju okolnosti iz stavka 1. 



Članak 24.
(1) Ukoliko Stipendist prekrši bilo koju od obveza preuzetih Ugovorom Grad ima pravo jednostrano raskinuti Ugovor.
(2) Sa stipendistom će se jednostrano raskinuti Ugovor u sljedećim slučajevima: 
- ako ostvari pravo i koristi stipendiju ili kredit za studiranje od druge fizičke ili pravne osobe,      osim u slučaju iz članka 23. ovog Pravilnika.
- ako se ustanovi da je stipendist dao netočan podatak ili dokumente u postupku zaključivanja  
  ugovora,
- ako stipendist zasnuje radni odnos ugovorom o radu tijekom studiranja,
- ako izgubi status redovitog studenta i u drugim slučajevima kada ne udovoljava   
    odredbama Pravilnika. 
 
Članak 25.
Ugovor sa Stipendistom može se raskinuti i na njegov osobni zahtjev. 


Članak 26.
(1) Ako Stipendist jedanput ne upiše višu godinu redovnog studija, stipendija mu se 
obustavlja bez obveze povrata prethodno primljenih sredstava.

(2) O prekidu isplate stipendije te o raskidu Ugovora u smislu ovoga Pravilnika, 
Jedinstveni upravni odjel izdaje rješenje na osnovi evidencije i dokumentacije koju vodi.  
[bookmark: _Hlk24970809](3) Na donošenje Rješenja iz stavka 2. ovog članka primjenjuju se odredbe Zakona o općem upravnom postupku. 
Članak 27.
Radi vođenja evidencije, studenti su dužni u roku od 30 dana obavijestiti Jedinstveni upravni odjel Grada Skradina o stjecanju diplome. 


Članak 28.
Za provođenje ovog Pravilnika zadužuje se Jedinstveni upravni odjel Grada Skradina.


V. PRIJELAZNE I ZAVRŠNE ODREDBE

Članak 29.
Sve administrativne, organizacijske i stručne poslove u vezi s primjenom ovog
Pravilnika obavlja Jedinstveni upravni odjel Grada Skradina.

Članak 30.
Stupanjem na snagu ovog Pravilnika prestaju važiti odredbe Pravilnika o stipendiranju  
studenata Grada Skradina („Službeni vjesnik Šibensko-kninske županije“, broj 15/19). 

Članak 31.
Ovaj Pravilnik stupa na snagu osmog dana od dana objave u „Službenom vjesniku
Šibensko-kninske županije“. 

									PREDSJEDNICA
								         Matea Klarić, dipl. iur.
